**ДО**

**ОБЩИНСКИ СЪВЕТ**

**ГР.ЕЛХОВО**

**Д О К Л А Д Н А З А П И С К А**

**от ПЕТЪР АНДРЕЕВ КИРОВ - Кмет на община Елхово**

**Относно: Предоставяне на имоти – земеделски земи определени по реда на чл. 37в, ал. 10 от ЗСПЗЗ за стопанската 2016 - 2017г.**

 **Уважаеми общински съветници,**

 Съгласно чл. 37в, ал.10 от ЗСПЗЗ земи от държавния и общинския поземлен фонд, които не могат да се обособят в самостоятелни масиви и за тях не са сключени договори за наем или за аренда, преди издаването на Заповедта по чл.37в, ал.4 от ЗСПЗЗ могат да бъдат предоставени на ползватели на съответните масиви по тяхно искане със заповед на министъра на земеделието и храните или на оправомощено от него лице, съответно на кмета на общината.Договорът се сключва **за едногодишно ползване** след заплащане на по-високата сума между най-високата тръжна цена за землището за земите от държавния поземлен фонд за годината и размера на средното годишно рентно плащане за землището в общината.

Във връзка с гореизложеното, предлагаме Общински съвет – Елхово да даде своето съгласие за п**редоставяне на имоти – земеделски земи определени по реда на чл. 37в, ал. 10 от ЗСПЗЗ за стопанската 2016 - 2017г.** и на основание чл.14, ал.2 от Закона за общинската собственост съгласно, който - отдаването под наем на имоти се извършва от кмета на общината след провеждане на публичен търг или публично оповестен конкурс, **освен ако в закон е предвидено предоставянето под наем да се извършва без търг или конкурс или е определен друг ред**.

 Срокът за отдаване под наем на имотите по ал. 1 се определя от общинския съвет в наредбата по чл. 8, ал. 2 и не може да бъде по-дълъг от 10 години.

 Предвид на гореизложеното, предлагам на Общински съвет-Елхово да вземе

 следните

**РЕШЕНИЯ:**

І.На основание чл.21, ал.1, т.8 от ЗМСМА, чл.14, ал.2 и ал.3 от Закона за общинската собственост, чл. 37в, ал.10 от ЗСПЗЗ-Общински съвет Елхово разрешава отдаването под наем за срок от 1 /една/ стопанска година на общински имоти – **земеделски земи определени по реда на чл. 37в, ал. 10 от ЗСПЗЗ за стопанската 2016 - 2017г.** след заплащане на по-високата сума между най-високата тръжна цена за землището за земите от държавния поземлен фонд за годината и размера на средното годишно рентно плащане за землището в общината.

ІІ.На основание чл.14, ал.2 от Закона за общинската собственост, Общински съвет–Елхово упълномощава кмета на общината да сключи договорите за наем.

**ПЕТЪР КИРОВ**

***Кмет на община Елхово***

 Съгласувал:адв.Чиликов

Изготвил:Г.Янузова, гл.експерт СУ ОС и Екология